**Národná rada Slovenskej republiky**

**VIII. volebné obdobie**

 Číslo: CRD - 937/2023

**1635a**

**I n f o r m á c i a**

o prerokovaní návrhu poslancov Národnej rady Slovenskej republiky Petra Kremského a Karola Galeka na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 1635)** vo výboroch Národnej rady Slovenskej republiky v druhom čítaní

**I.**

 Národná rada Slovenskej republiky uznesením č. 1698 z 18. apríla 2023 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre hospodárske záležitosti.

 Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporučil Národnej rade Slovenskej republiky schváliť:

Výbor Národnej rady Slovenskej republiky pre hospodárske záležitosti uznesením č. 444 z 19. júna 2023.

 Ústavnoprávny výbor Národnej rady Slovenskej republiky návrh zákona prerokoval, avšak **o návrhu uznesenia nehlasoval,** pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.

**IV.**

Z uznesenia Výboru Národnej rady Slovenskej republiky pre hospodárske záležitosti uvedeného pod bodom III tejto správy vyplývajú **nasledujúce** pozmeňujúce a doplňujúce návrhy:

V čl. I v bode 6. sa slová „§ 96l“ nahrádzajú slovami „§ 96m“ a slová „§ 96m“ sa nahrádzajú slovami „§ 96n“.

Preznačenie prechodného ustanovenia v nadväznosti na zákon č. 205/2023 Z. z. o zmene a doplnení niektorých zákonov v súvislosti s reformou stavebnej legislatívy, ktorým sa v čl. LI 12. bode vkladá nový § 96m.

**Výbor NR SR pre hospodárske záležitosti**

V čl. I v bode 6 v § 96m ods. 5 sa slovo „zaháji“ nahrádza slovom „začne“

Oprava nesprávne požitého slova.

**Výbor NR SR pre hospodárske záležitosti**

V čl. I v bode 6 v § 96m sa vypúšťa odsek 6. V tejto súvislosti sa v ustanovení o účinnosti ustanoví účinnosť čl. I bodu 4 § 14a ods. 6 na 1. januára 2024.

Odloženie účinnosti § 14a ods. 6 je potrebné uviesť v ustanovení

o účinnosti.

**Výbor NR SR pre hospodárske záležitosti**

V čl. II sa na konci dopĺňa veta, ktorá znie:

„Doterajší odsek 11 sa označuje ako odsek 9.“.

Preznačenie odseku nasledujúceho po vypúšťaných odsekoch v § 5.

**Výbor NR SR pre hospodárske záležitosti**

**V.**

K návrhu spoločnej správy výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Petra Kremského a Karola Galeka na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 1635)** bola zvolaná 152. schôdza Výboru Národnej rady Slovenskej republiky pre hospodárske záležitosti na 27. júna 2023.

Výbor Národnej rady Slovenskej republikypre hospodárske záležitostio predmetnom návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

Predseda Výboru Národnej rady Slovenskej republiky pre hospodárske záležitosti zároveň určil za spravodajcu výboru poslanca Národnej rady Slovenskej republiky **Petra Vonsa,** aby na schôdzi Národnej rady Slovenskej republiky informoval o výsledku rokovania výboru.

Bratislava 27. júna 2023

Peter **K r e m s k ý**, v.r.

predseda Výboru NR SR

pre hospodárske záležitosti